وەڕێەوبەرایەتیەگە لە بەیاننامەیگ رەسیە ئاژانس شەفەق نیوز راگەیان، ئمڕوو یەکشەممە ئاسمان ئەورە، و لەدویای نیمەڕوو مەزەنەی  هاتن شەپوولیگ واران وارین کریەێد ئەرا بان ناوچەگەمان وە گشتی کاریگەری پاڵە پەستۆیگ لەبان عراق روی لە ناوچەگە کەێد، و واران لە بڕیگ لە ناچەیل جیاواز وارێد، جاروەجار بەڵاچە و واران رفت کوڵە وەختیگ دروس بوود.
دیاریکرد، لە بەشیگ لە ئیدارەی گەرمیان و کەرکوک و ناوچە کویەیلەی خوەرهەڵات هەرێم هاتێ فرەتر وارن بوارێد.
ئاشکەریشیکرد سوو دووشەممە ئاسمان ئەورە و واران لە وەختیل جیاواز وە شیوڵی مامناوەند وارێد و وەگەرد واران بەڵاچەس هەس و واران رفتەیل لە چەن وەختیگ جیا، لە شەو کاریگەری شەپوول وارینەگە کۆتایی تێد لە بەشەیگ لەناوچەیل و ئاڵشتبوود ئەرا نیمەئەور.
بەرزترین پلەی گەرما مەزەنەکریاگ وە پلەی سیلیزی:
هەولێر :  21 پلەى سیلیزى
سلێمانی: 20 پلەى سیلیزى
دهۆک: 19 پلەى سیلیزى
کەرکوک: 22 پلەى سیلیزى
هەڵەبجە: 20 پلەى سیلیزى
زاخۆ :   19 پلەى سیلیزى
سۆران:  18  پلەى سیلیزى
گەرمیان:  24 پلەى سیلیزى.
